16.6.2023
SK
Úradný vestník Európskej únie
C 214/179 Utorok 17. januára 2023
Pozmeňujúci návrh 14 Návrh nariadenia Odôvodnenie 30 Text predložený Komisiou (30)
Pozmeňujúci návrh
S cieľom zabezpečiť, aby príslušné orgány boli schopné správne spracovať dokumenty súvisiace s prepravou odpadu, ktoré im boli predložené, je potrebné stanoviť povinnosť pre oznamovateľa poskytnúť úradne overený preklad týchto dokumentov v jazyku, ktorý tieto orgány akceptujú, a to v prípade, že to príslušné orgány vyžadujú.
(30)
S cieľom zabezpečiť, aby príslušné orgány boli schopné správne spracovať dokumenty súvisiace s prepravou odpadu, ktoré im boli predložené, a zároveň nespôsobiť neprimeranú administratívnu záťaž, oznamovateľ by mal poskytnúť oznámeniam informácie, dokumenty či inú komunikáciu v úradnom jazyku členského štátu zodpovedných príslušných orgánov alebo v angličtine.
Úradne overený preklad týchto dokumentov v jazyku, ktorý tieto orgány akceptujú, by sa mal poskytnúť v prípade, že oň príslušné orgány požiadajú, ale len v riadne odôvodnených prípadoch.
Pozmeňujúci návrh 15 Návrh nariadenia Odôvodnenie 31 Text predložený Komisiou (31)
S cieľom vyhnúť sa narušeniam prepravy odpadu alebo tovaru z dôvodu nezhody medzi príslušnými orgánmi, pokiaľ ide o stav tohto odpadu alebo tovaru, je potrebné stanoviť postup na vyriešenie takých nezhôd.
V tejto súvislosti je dôležité, aby príslušné orgány zakladali svoje rozhodnutia na ustanoveniach smernice 2008/98/ES súvisiacich s určením vedľajších produktov a stavu konca odpadu.
Je takisto dôležité stanoviť postup na riešenie nezhôd medzi príslušnými orgánmi o tom, či by odpad mal podliehať postupu oznamovania alebo nie.
Na zaistenie lepšej harmonizácie podmienok v rámci Únie, za ktorých by mal odpad podliehať postupu oznamova­ nia, by aj Komisia mala mať právomoc prijímať vykonávacie akty, ktorými sa v príslušných prílohách k tomuto nariadeniu stanovia kritériá na klasifikáciu špecifického odpadu, čím sa určí, či daný odpad podlieha postupu oznamovania alebo nie.
Okrem toho s cieľom vyhnúť sa tomu, aby sa odpad nepravdivo vyhlasoval za použitý tovar, a zabezpečiť právnu zrozumiteľnosť, by mala mať Komisia právomoc prijímať vykonávacie akty, ktorými sa stanovia kritériá na rozlišovanie medzi použitým tovarom a odpadom, pokiaľ ide o špecifické komodity, pre ktoré je také rozlišovanie dôležité, a to najmä v prípade ich vývozu z Únie.
Pozmeňujúci návrh (31)
S cieľom vyhnúť sa narušeniam prepravy odpadu alebo tovaru z dôvodu nezhody medzi príslušnými orgánmi, pokiaľ ide o stav tohto odpadu alebo tovaru, je potrebné stanoviť postup na vyriešenie takých nezhôd.
V tejto súvislosti je dôležité, aby príslušné orgány zakladali svoje rozhodnutia na ustanoveniach smernice 2008/98/ES súvisiacich s určením vedľajších produktov a stavu konca odpadu.
Je takisto dôležité stanoviť kritériá klasifikácie špecifického odpadu v prílohách k tomuto nariadeniu a stanoviť postup na riešenie nezhôd medzi príslušnými orgánmi o tom, či by odpad mal alebo nemal podliehať postupu oznamovania.
Okrem toho s cieľom zabezpečiť právnu istotu a vyhnúť sa tomu, aby sa odpad nepravdivo vyhlasoval za použitý tovar, treba stanoviť kritériá na rozlišovanie medzi použitým tovarom a odpa­ dom, pokiaľ ide o špecifické komodity, pre ktoré je také rozlišovanie dôležité, a to najmä v prípade ich vývozu z Únie.